pythainlp/thai-wiki-dataset-v4 huggingface dataset:
ภาษาลัก

ภาษาลัก (лакку маз,) เป็นภาษากลุ่มคอเคซัสตะวันออกเฉียงเหนือที่เป็นภาษาพูดของชาวลักจากสาธารณรัฐปกครองตนเองดาเกสถานที่อยู่ในประเทศรัสเซีย มีผู้พูดประมาณ 157,000 คน
ประวัติ.
ใน ค.ศ. 1864 P. K. Uslar นักชาติพันธุ์วิทยาและนักภาษาศาสตร์ชาวรัสเซีย เขียนว่า: "ไวยากรณ์ Kazikumukh หรือที่ผมเรียกสั้น ๆ ในภาษาแม่ว่า ไวยากรณ์ลัก, Lakku maz, ภาษาลัก เสร็จเรียบร้อยแล้ว"
ตลอดหลายศตวรรษที่ผ่านมา ภาษาลักใช้คำยืมจากภาษาอาหรับ ตุรกี, เปอร์เซีย และรัสเซียหลายคำ นับตั้งแต่ดาเกสถานกลายเป็นส่วนหนึ่งของสหภาพโซเวียตและภายหลังคือรัสเซีย มีคำยืมจำนวนมากที่มาจากภาษารัสเซีย โดยเฉพาะศัพท์ทางการเมืองและเทคนิค มีหนังสือพิมพ์และและสถานีวิทยุกระจายเสียงในภาษาลักอยู่
ระบบการเขียน.
ภาษาลักเคยเขียนด้วยอักษรอาหรับจนกระทั่ง ค.ศ. 1928 ต่อมาได้เปลี่ยนมาใช้อักษรละตินเป็นเวลาประมาณ 10 ปี และ และใช้อักษรซีริลลิกในการเขียนนับตั้งแต่ ค.ศ. 1938
ชุดตัวอักษรลักในอักษรซีริลลิกเดิมมี 48 ตัวอักษร ภายหลังเพิ่มเป็น 54 ตัวอักษรด้วยอักษรคู่ "тт", "пп", "чч", "хьхь", เป็นตัน:
ตารางเปรียบเทียบอักษร.
รวบรวมจาก
ศิริลักษณ์ ผ่องโชค

ดร.ศิริลักษณ์ ผ่องโชค (เกิด 3 ธันวาคม พ.ศ. 2520) ชื่อเล่น จอย เป็นนักแสดงและนักร้องหญิงชาวไทย เป็นนักแสดงที่มีชื่อเสียงคนหนึ่งในวงการบันเทิงไทย ที่มีผลงานละครสร้างชื่อเสียงได้แก่ รักเดียวของเจนจิรา, สาวน้อยคาเฟ่, ราชินีหมอลำ, เสน่ห์นางงิ้ว, ตลาดอารมณ์ เป็นต้น
ประวัติ.
ศิริลักษณ์ ผ่องโชค ชื่อเล่น จอย เกิดเมื่อวันเสาร์ที่ 3 ธันวาคม พ.ศ. 2520 ที่โรงพยาบาลรามาธิบดี โดยเป็นบุตรสาวของนายสมคิด (พนักงานการไฟฟ้าฝ่ายผลิตแห่งประเทศไทย หรือ กฟผ.) (ปัจจุบันเสียชีวิต) และนางปิยะอร ผ่องโชค
ศิริลักษณ์เข้าสู่วงการบันเทิงตั้งแต่อายุ 7 ขวบ เข้าร่วมกิจกรรมของรายการสโมสรผึ้งน้อย ด้วยการมีผลงานเพลงชุด "โบว์สีชมพู" ชุดที่ 1-2 และเคยเป็นผู้ประกาศข่าวเกี่ยวกับเด็กในรายการ "จิ๋วแจ๋วเจาะโลก" เป็นดีเจรายการ "เนชั่นจูเนียร์สุดสัปดาห์" และเคยแสดงละครช่อง 7 เรื่อง "ขมิ้นกับปูน" รับบทเป็น ปัทมา (ตอนเด็ก) จากนั้น นพพล โกมารชุน แห่งบริษัท ยูม่า กำลังมองหาคนที่จะมาแสดงบท เจ้าจ้อย ในละครโทรทัศน์ทางช่อง 3 เรื่อง "โสมส่องแสง" จึงได้มอบบทนี้ให้เธอ และทำให้มีชื่อเสียงมาตั้งแต่นั้น
ศิริลักษณ์ ถือเป็นนักแสดงคนหนึ่งที่ได้แสดงบทบาทที่หลากหลาย ทั้งร้องงิ้วใน (เสน่ห์นางงิ้ว) ร้องลูกทุ่ง (สาวน้อยคาเฟ่) ร้องหมอลำ (ราชินีหมอลำ) ร้องลำตัด (เรือนรัก เรือนทาส) และพลิกบทบาทครั้งสำคัญในละครเรื่อง ตลาดอารมณ์ ทางช่อง 5 ในบทนางร้ายครั้งแรก จนคว้ารางวัลเมขลา ครั้งที่ 24 สาขา นักแสดงสมทบหญิงดีเด่นไปครอง 
ในปี พ.ศ. 2539 ศิริลักษณ์ได้มีโอกาสออกอัลบั้มแนวเพลงสตริง ภายใต้สังกัด POLYGRAM คืออัลบั้ม "JOY TAKE# 1 (จอย เทค#วัน)" โดยมีเพลงที่คุ้นหูคือเพลง ความรัก อีกทั้งยังเคยออกอัลบั้มแนวเพลงลูกทุ่งกับค่าย U2 Record ในปี พ.ศ. 2548 โดยมีเพลงสร้างชื่อเสียงได้แก่เพลง โสดไม่ได้ตั้งใจ และเพลง คนในหางตา
ในปี พ.ศ. 2554 เธอได้ตัดสินใจพักงานในวงการบันเทิงกลับไปเรียนต่อจนคว้าปริญโทได้ในปี พ.ศ. 2556 และเรียนต่ออีกจนคว้าปริญญาเอกในปี พ.ศ. 2563 โดยเธอรับเล่นซิตคอม งานในวงการบันเทิงอยู่บ้างเล็ก ๆ น้อย ๆ ระหว่างที่กลับไปเรียนต่อปริญญาโทและปริญญาเอก ต่อมาในปี พ.ศ. 2565 เธอได้กลับมาแสดงละครยาวอีกครั้งกับละครเรื่อง บ่วงใบบุญ ทางช่อง 8 หลังจากเล่นละครเรื่องล่าสุดคือละครเรื่อง ตลาดอารมณ์ ทาง ช่อง 5 ไว้เมื่อ 11 ปีก่อน
บทบาททางการเมือง.
จอย ศิริลักษณ์ ผ่องโชค ได้เข้าร่วมชุมนุมกับทางกลุ่มพันธมิตรประชาชนเพื่อประชาธิปไตยมาตั้งแต่ ปี พ.ศ. 2549 แต่มิได้เปิดเผยตัวต่อสาธารณะ จนกระทั่งการชุมนุมในปี พ.ศ. 2551 ในคืนวันอาทิตย์ที่ 1 มิถุนายน ก็ได้เปิดตัวบนเวทีด้วยการขึ้นร้องเพลง "สยามเมืองยิ้ม" และหลังจากนั้นก็ได้ขึ้นเวทีร้องเพลงอีกหลายต่อหลายครั้ง
วิทยาลัยชุมชนสุราษฎร์ธานี มหาวิทยาลัยสงขลานครินทร์

วิทยาลัยชุมชนสุราษฎร์ธานี มหาวิทยาลัยสงขลานครินทร์ เป็นหน่วยงานระดับคณะ ในสังกัดมหาวิทยาลัยสงขลานครินทร์ ตั้งอยู่ที่ตำบลมะขามเตี้ย อำเภอเมือง จังหวัดสุราษฎร์ธานี
ประวัติ.
วิทยาลัยชุมชนสุราษฎร์ธานี เปิดรับนักศึกษารุ่นแรกเมื่อปี พ.ศ. 2533 ต่อมาได้มีการจัดตั้งขึ้นอย่างเป็นทางการโดยพระราชกฤษฎีกาจัดตั้งส่วนราชการในมหาวิทยาลัยสงขลานครินทร์ ทบวงมหาวิทยาลัย พ.ศ. 2537 เมื่อวันที่ 2 สิงหาคม พ.ศ. 2537 นับเป็นหน่วยงานแรกในวิทยาเขตสุราษฎร์ธานี
หลักสูตร.
วิทยาลัยชุมชนสุราษฎร์ธานี เปิดทำการเรียนการสอนในระดับบัณฑิตศึกษา 3 สาขาวิชา ได้แก่
ปามุกกาเล

ปามุกกาเล  หรือแปลว่า ปราสาทปุยฝ้าย (Cotton Castle) อยู่ในเมืองชื่อเดียวกัน จังหวัดเดนิซลี ประเทศตุรกี เป็นเนินเขาหินปูนสีขาว มีความยาวประมาณ 2.7 กิโลเมตร สูง 160 เมตร เกิดจากน้ำพุร้อนที่นำแคลเซียมคาร์บอเนตมาตกตะกอน
ปามุกกาเลได้รับการขึ้นทะเบียนเป็นแหล่งมรดกโลกร่วมกับฮีเอราโปลิสซึ่งเป็นเมืองโบราณที่ตั้งอยู่บนปามุกกาเล ใน พ.ศ. 2531
ฟุตบอลชิงแชมป์แห่งชาติยุโรป 2008

การแข่งขันฟุตบอลชิงแชมป์แห่งชาติยุโรป 2008 หรือรู้จักกันในชื่อ ยูโร 2008 (UEFA Euro 2008) เป็นการแข่งขันฟุตบอลยูโร ครั้งที่ 13 จัดขึ้นที่ประเทศออสเตรียและสวิตเซอร์แลนด์ ระหว่างวันที่ 7-29 มิถุนายน พ.ศ.2551 โดยทีมชาติกรีซเป็นแชมป์การแข่งขันก่อนหน้า การแข่งขันฟุตบอลยูโรครั้งนี้เป็นครั้งที่สองที่มีเจ้าภาพร่วม ถัดจาก ยูโร 2000 ซึ่งมีเบลเยียมและเนเธอร์แลนด์เป็นเจ้าภาพร่วม
ยูโร 2008 รอบสุดท้ายมีทีมเข้าแข่งขันทั้งหมด 16 ทีม โดยออสเตรียและสวิตเซอร์แลนด์ได้สิทธิ์เข้ารอบอัตโนมัติในฐานะเจ้าภาพ ส่วนอีก 14 ทีมจะคัดเลือกโดยเริ่มแข่งขันตั้งแต่เดือนสิงหาคม พ.ศ. 2549 ผู้ชนะของการแข่งขันคราวนี้จะได้สิทธิไปแข่งขันใน ฟีฟ่าคอนเฟเดอเรชันส์คัพ 2009 ที่จัดขึ้นที่ประเทศแอฟริกาใต้ ในปี พ.ศ. 2552 ซึ่งไม่เป็นการบังคับที่จะต้องเข้าร่วม
สนามแข่งขัน.
ทีมชาติสวิตเซอร์แลนด์จะเล่นรอบแบ่งกลุ่มที่เมืองบาเซิล ส่วนทีมชาติออสเตรียจะเล่นรอบแบ่งกลุ่มที่เวียนนา
1 ในฐานะเยอรมนีตะวันตก
2 ในฐานะเชโกสโลวาเกีย
3 ในฐานะสหภาพโซเวียต
4 ในฐานะเครือรัฐเอกราช (CIS)
ผลการแข่งขัน.
รอบน็อกเอาต์.
รอบน็อกเอาต์ในการแข่งขันครั้งนี้ แตกต่างจากครั้งที่ผ่านๆ มา โดยทีมในกลุ่ม A และ B จะถูกแยกจากทีมกลุ่ม C และ D จนกว่าจะถึงรอบชิงชนะเลิศ ซึ่งทำให้โอกาสที่สองทีมจากกลุ่มเดียวกันจะได้พบกันอีกครั้งในรอบน็อกเอาต์ และเป็นไปไม่ได้ที่จะมีนัดชิงชนะเลิศจากสองทีมจากฝั่งเดียวกัน (A-B และ C-D) นอกจากนี้ การเปลี่ยนแปลงหลักอีกอย่างหนึ่ง สำหรับการแข่งขันฟุตบอลชิงแชมป์แห่งชาติยุโรป คือมีเพียงสองสนามเท่านั้น ที่จะใช้ในการแข่งขันรอบน็อกเอาต์ทั้งเจ็ดนัด คือซังคต์ยาคอบพาร์คที่บาเซิล และสนามกีฬาแอนสท์ฮัพเพลที่เวียนนา
สถิติ.
ผู้ทำประตู.
<templatestyles src="Col-begin/styles.css"/>
รายพระนามพระมหากษัตริย์กัมพูชา

รายพระนามพระมหากษัตริย์กัมพูชา  ตั้งแต่อดีตถึงปัจจุบัน พระมหากษัตริย์กัมพูชาเป็นประมุขแห่งรัฐของประเทศกัมพูชาที่สืบเชื้อสายมาจากราชวงศ์วรมัน พระมหากษัตริย์พระองค์แรกคือ พระนางโสมา และพระมหากษัตริย์พระองค์ปัจจุบันคือ พระบาทสมเด็จพระบรมนาถ นโรดม สีหมุนี เป็นพระมหากษัตริย์รัชกาลที่ 112
ตามพระราชพงศาวดารกัมพูชาที่ได้บันทึกพระราชวงศ์วรมันนั้นได้แก่ เอกสารมหาบุรุษเขมร และพระราชพงศาวดารกรุงกัมพูชา ฉบับรบากษัตริย์ โดยการแบ่งบันทึกพระราชพงศาวดารดังกล่าวจะเป็นเป็น 2 ภาค อันได้แก่
ภาคแรก เป็นตำนานที่ได้มีการจดบันทึกเป็นลายลักษณ์อักษร เริ่มจากรัชกาลของตำนานพระทอง-นางนาคจนถึง รัชกาลของพระบรมนิพพานบท
ฟูจิฟิล์ม

ฟูจิฟิล์ม โฮล์ดิงส์ คอร์ปอเรชัน หรือ ฟูจิฟิล์ม (; โรมาจิ: "Fujifirumu Kabushiki-kaisha") ก่อตั้งเมื่อปี พ.ศ. 2477 ในเมืองฮาโกเนะซึ่งมองเห็นภูเขาฟูจิ จึงนำมาตั้งเป็นชื่อบริษัท เริ่มต้นธุรกิจในญี่ปุ่นด้วยการผลิต ฟิล์มภาพยนตร์ ฟิล์มเอกซ์เรย์ ทำธุรกิจผลิตฟิล์ม กล้องถ่ายรูป โดยมีโรงงานเล็กๆ แห่งแรกที่เมือง อิชิการ่า เริ่มต้นจากพนักงานจำนวน 340 คน จนในปี พ.ศ. 2508 ได้เปิดสำนักงานสาขาในสหรัฐอเมริกาและขายผลิตภัณฑ์ไปทั่วโลก
ในปี พ.ศ. 2529 เคยโด่งดังมากกับการผลิตกล้องคิวสแน็ป โดยใช้เทคโนโลยีพลาสติกที่พัฒนาไปมากในยุคนั้นมาผลิตตัวกล้องเลนส์ทำกล้องใช้แล้วทิ้ง ขายได้ในราคาถูก หลังจากนั้นฟูจิฟิล์มก็ได้เริ่มผลิตกล้องดิจิทัลก่อนเจ้าตลาดกล้องอย่าง แคนนอน และนิคอน จนเคยเป็นผู้นำตลาดกล้องดิจิทัลในยุคตลาดนี้เริ่มใหม่ๆ ปัจจุบัน ฟูจิเป็นผู้ผลิตวัสดุอุปกรณ์เกี่ยวกับจินตภาพและข้อมูลข่าวสารที่ใหญ่ที่สุดในญี่ปุ่น และยังเพิ่มตัวแทนการจัดจำหน่ายออกไปมากกว่า 200 ประเทศทั่วโลก
กิจกรรมทางการตลาดด้านหนึ่งที่ทำให้ฟูจิฟิล์มเป็นที่รู้จักไปทั่วโลกคือการเป็นผู้สนับสนุนอย่างเป็นทางการในการแข่งขันกีฬาโอลิมปิกในปี พ.ศ. 2527 ที่ลอสแอนเจลิส ประเทศสหรัฐอเมริกาและจนถึงทุกวันนี้ยังเป็นผู้สนับสนุนในกีฬารายการใหญ่ๆ มากมาย เป็นจุดยืนของแบรนด์ที่ผูกติดเข้ากับมหกรรมหรือเทศกาลทางกีฬา
หม่อมกมลา ยุคล ณ อยุธยา

หม่อมกมลา ยุคล ณ อยุธยา (สกุลเดิม เศรษฐี; เกิด 8 มกราคม พ.ศ. 2505) ชื่อเล่น บี๋ เป็นหม่อมในหม่อมเจ้าชาตรีเฉลิม ยุคล
ประวัติ.
หม่อมกมลา ยุคล ณ อยุธยา มีบรรพชนฝั่งบิดาเป็นชาวซิกข์นามธารีจากประเทศปากีสถาน และมีมารดาเป็นชาวอีสาน หม่อมกมลามีบุตรและธิดากับหม่อมเจ้าชาตรีเฉลิม ยุคล รวม 2 คน คือ หม่อมราชวงศ์ศรีคำรุ้ง ยุคล หรือ คุณหญิงบัว (สมรสกับ พลตรี พัชร รัตตกุล)(เกิด 13 ตุลาคม พ.ศ. 2527) และ หม่อมราชวงศ์เฉลิมชาตรี ยุคล หรือ คุณชายอดัม (เกิด 28 กันยายน พ.ศ. 2528)
หม่อมกมลา ยุคล ณ อยุธยา ทำหน้าที่ผู้อำนวยการสร้างของ บริษัท พร้อมมิตรภาพยนตร์ ของหม่อมเจ้าชาตรีเฉลิม ยุคล คือ ครูสมศรี คนเลี้ยงช้าง น้องเมีย มือปืน สาละวิน เฮโรอีน เสียดาย เสียดาย 2 กล่อง และสุริโยไท ได้ร่วมงาน และเป็นผู้อยู่เบื้องหลังการสร้างภาพยนตร์ของหม่อมเจ้าชาตรีเฉลิมมาโดยตลอดนับตั้งแต่ปี 2526 โดยทำหน้าที่เป็นโปรดิวเซอร์ และผู้ควบคุมการผลิต ดูแลความเรียบร้อยในกองถ่าย รวมทั้งการควบคุมดูแลค่าใช้จ่ายต่าง ๆ ทั้งหมด รวมทั้งการเดินทางไปเจรจากับค่ายภาพยนตร์ต่างประเทศ ของภาพยนตร์เรื่องสุริโยไท หม่อมกมลาจะเป็นผู้ประสานงาน และเป็นผู้เจรจาร่วมกับตัวแทนของ บริษัท สหมงคลฟิล์ม จำกัด
โรงเรียนพิชญศึกษา

โรงเรียนพิชญศึกษา (Pichaya Suksa School) เป็นโรงเรียนเอกชนสหศึกษาในย่านปากเกร็ด นนทบุรี ที่มีชื่อเสียง เปิดสอนตั้งแต่ชั้นอนุบาล 1 จนถึงมัธยมศึกษาปีที่ 6
94/1 หมู่ 8 ซอยสุขาประชาสรรค์3 ตำบลบางพูด อำเภอปากเกร็ด จังหวัดนนทบุรี 11120 โทร 02 5833777 และ 0655082108 ประเทศไทย
ประวัติ.
ศาสตราจารย์ ดร.ธีระ สูตะบุตร ดร.สุนงนาท สูตะบุตร และรศ.ศรีวงศ์ สุมิตร ได้เล็งเห็นความสำคัญ ของคุณภาพในการจัดการศึกษาที่มุ่งให้เยาวชนได้พัฒนาความคิดสร้างสรรค์ส่งเสริมกระบวนการในการเรียนรู้และการอยู่ร่วมกับผู้อื่นได้อย่างสันติสุขจึงได้ก่อตั้ง "โรงเรียนพิชญศึกษา" ขึ้น 
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โปรดเกล้าฯ พระราชทานนาม โรงเรียนพิชญศึกษา เมื่อวันที่ 12 มีนาคม พ.ศ. 2532 และเสด็จพระราชดำเนินเป็นองค์ประธานพิธีเปิดศาลาเรือนไทยเฉลิมพระเกียรติ 6 รอบพระชนมพรรษา และทอดพระเนตรกิจกรรมต่างๆ ของโรงเรียนเมื่อวันที่ 25 กุมภาพันธ์ พ.ศ. 2543
ความหมายตราโรงเรียนพิชญศึกษา.
ดอกกล้วยไม้แคทลียาควีนส์สิริกิติ์ อยู่เหนือรากฐานของลำต้นที่แข็งแรง 3 ต้น หมายถึงจุดมุ่งหมายในการจัดการศึกษาที่จัดเป็น 3 ส่วนคือ
พระพุทธรูปประจำโรงเรียน.
สมเด็จพระสังฆราชเจ้า กรมหลวงวชิรญาณสังวร สถิตวัดบวรนิเวศวิหาร ประทานนาม "พระพุทธรัตนนิมิต สถิตย์พิชญศึกษาสถาน" พระพุทธรูปประจำโรงเรียน เมื่อวันที่ 17 มีนาคม พ.ศ. 2532 และพระเทพวราภรณ์ (วัดโสมนัสวิหาร) วางศิลาฤกษ์เมื่อวันที่ 3 ตุลาคม พ.ศ. 2532
รัฐภูมิ อยู่พร้อม

รัฐภูมิ อยู่พร้อม อดีตทหารเรือชาวไทย ผู้พายเรือคายัคคนเดียวเป็นระยะทาง 1500 ไมล์ ตลอดชายฝั่งทะเลอันดามัน และอ่าวไทย เมื่อ พ.ศ. 2545-2547
รัฐภูมิ เป็นชาวจังหวัดตราด เป็นบุตรของนายมิ่ง และนางเชื้อน อยู่พร้อม บิดาเป็นทหารเรือ และรัฐภูมิก็เคยรับราชการทหารเรือ สังกัดกรมนาวิกโยธิน แต่ลาออกจากราชการเมื่อบิดาเสียชีวิต เพื่อไปทำธุรกิจส่วนตัว รัฐภูมิมีแรงบันดาลใจในการพายเรือทางไกล จากการที่มักจะพาแม่ไปท่องเที่ยวในที่ต่างๆ ทั่วไทย เขานัดจะพาแม่ไปเที่ยวภาคใต้ของไทยเป็นครั้งแรก แต่ไม่สามารถทำได้ เนื่องจากแม่ถูกฆาตกรรมพร้อมกับหลานสาว เมื่อวันที่ 28 สิงหาคม พ.ศ. 2542 หลังจากน้องสาวของรัฐภูมิไปติดหนี้สินจากผู้มีอิทธิพลในจังหวัดจันทบุรี
หลังจากเวลาผ่านไป 3 ปี รัฐภูมิตัดสินใจพายเรือคายัคไปทั่วชายฝั่งทะเลไทย เริ่มต้นจากบริเวณคอคอดกระ จังหวัดระนอง ตั้งแต่วันที่ 28 สิงหาคม พ.ศ. 2545 ซึ่งเป็นวันคล้ายวันเสียชีวิตของแม่และหลานสาว เลียบชายฝั่งตะวันตกของภาคใต้ถึงจังหวัดสตูล แล้วข้ามไปจังหวัดนราธิวาส พายเรือเลียบชายฝั่งตะวันออกของภาคใต้ถึงกรุงเทพมหานคร พายเลียบชายฝั่งทะเลภาคตะวันออก กลับถึงบ้านที่ เกาะช้าง จังหวัดตราด เมื่อวันที่ 3 มีนาคม พ.ศ. 2547 เป็นอันสิ้นสุดการเดินทาง 
ตลอดการเดินทางรัฐภูมิอาศัยที่พักของชาวบ้านริมฝั่งทะเล และศึกษาวิถีชีวิตคนท้องถิ่นไปตลอดเส้นทาง รัฐภูมิเปิดเว็บไซต์ชื่อ www.1500miles.com เพื่อบันทึกภาพถ่าย การเดินทาง และเป็นศูนย์กลางการติดต่อกับผู้อื่น นอกจากนี้ยังมีทีมงานถ่ายทำภาพยนตร์ของบริษัท พาโนรามา มาถ่ายทำเบื้องหลังการเดินทางเป็นระยะ เพื่อนำไปตัดต่อเป็นสารคดีเรียลลิตี้โชว์ ฉายทางโทรทัศน์ชื่อ "500 วัน 1500 ไมล์" ออกอากาศเมื่อเดือนกันยายน 2548 
หลังเหตุการณ์คลื่นสึนามิเนื่องจากแผ่นดินไหวในมหาสมุทรอินเดีย พ.ศ. 2547 เข้าทำลายชายฝั่งทะเลอันดามันที่รัฐภูมิรอนแรมใช้ชีวิตอยู่ เขาเดินทางเข้าไปช่วยเหลือฟื้นฟูชาวบ้านผู้ประสบภัยพิบัติ ต่อมาได้ร่วมกับอาสาสมัครก่อตั้งชมรมชื่อ ชมรม 1500 ไมล์ และปัจจุบันกลายเป็น มูลนิธิ 1500 ไมล์ มีวัตถุประสงค์เพื่อบรรเทาความเดือดร้อนและฟื้นฟูชีวิตความเป็นอยู่ของผู้ประสบภัย และรณรงค์การอนุรักษ์ทรัพยากรธรรมชาติทางน้ำ
ประวัติศาสตร์อินเดีย

ประวัติศาสตร์อินเดียเริ่มต้นจากข้อมูลด้านพันธุศาสตร์สมัยใหม่ที่พบว่ามนุษย์ยุคใหม่เชิงกายวิภาคได้เข้ามายังอนุทวีปอินเดียจากทวีปแอฟริกาในราว 73,000 ถึง 55,000 ปีก่อน อย่างไรก็ตาม ซากมนุษย์ที่เก่าแก่ที่สุดที่เคยพบในอินเดียมีอายุราว 30,000 ปีก่อน การเปลี่ยนแปลงจากการล่าของป่าไปสู่การทำเกษตรและปศุสัตว์ของมนุษย์ในอนุทวีปอินเดียเริ่มต้นในราว 7,000 ปีก่อนคริสตกาล ในพื้นที่ที่ปัจจุบันคือเมห์รครห์พบหลักฐานแสดงการเก็บเกี่ยวข้าวสาลี ข้าวบาร์เลย์ ตามด้วยการปศุสัตว์ วัว แพะ และแกะ ภายใน 4,500 ปีก่อนคริสต์ดาล การใช้ชีวิตแบบปักหลักเริ่มเป็นที่แพร่หลายขึ้น และค่อย ๆ พัฒนาอย่างก้าวกระโดดเป็นอารยธรรมลุ่มแม่น้ำสินธุ หนึ่งในอารยธรรมยุคแรกของมนุษย์ในยุคโลกเก่า ซึ่งร่วมสมัยกับอียิปต์โบราณ และ เมโสโปเตเมีย อารยธรรมนี้เฟื่องฟูใน 2,500 ปีก่อนคริสตกาลถึง 1900 ปีก่อนคริสตกาล ในพื้นที่ที่ปัจจุบันคือประเทศปากีสถานและตัวนตกเฉียงเหนือของประเทศอินเดีย มีลักษณะสำคัญของอารยธรรมคือการวางผังเมือง, บ้านเรือนที่สร้างด้วยอิฐอบ และระบบประปาและการระบายน้ำที่ซับซ้อน
<templatestyles src="Template:TOC limit/styles.css" />
ยุคเหล็ก (1500 – 200 ปีก่อนคริสตกาล).
สมัยพระเวท (ราว 1500 – 600 ปีก่อนคริสตกาล).
สมัยพระเวทเป็นยุคสมัยที่ซึ่งพระเวทได้ประพันธ์ขึ้น พระเวทเป็นงานเขียนบันทึกบทขับร้องพิธีสวดของชาวอินโด-อารยัน วัฒนธรรมพระเวทนั้นแพร่หลายอยู่ในแถบตะวันตกเฉียงเหนือของอินเดียในปัจจุบัน ในขณะที่ส่วนอื่น ๆ ของอินเดียยังคงมีวัฒนธรรมเฉพาะถิ่นที่แตกต่างกันไป พระเวท ในปัจจุบันเป็นคัมภีร์ที่สักการะโดยชาวฮินดู และได้รับการถ่ายทอดแบบมุขปาถะด้วยภาษาสันสกฤตแบบพระเวท และเป็นหนึ่งในงานเขียนที่เก่าแก่ที่สุดในอนุทวีปอินเดีย สมัยพระเวทกินเวลาจาก 1500 ถึง 500 ปีก่อนคริสตกาล และมีส่วนอย่างมากต่อการเป็นรากฐานของมุมมองต่าง ๆ ทางวัฒนธรรมของอนุทวีปอินเดีย ในแง่ของวัฒนธรรม ศาสนาของอนุทวีปอินเดียได้เริ่มเปลี่ยนจากความเป็นคัลคอลิธิก สู่ยุคเหล็ก ในยุคนี้
สังคมพระเวท.
นักประวัติศาสตร์เชื่อว่าวัฒนธรรมพระเวทมีศูนย์กลางอยู่แถบภูมิภาคปัญจาบและที่ราบลุ่มแม่น้ำคงคาตอนบน นักประวัติศาสตร์ส่วนใหญ่เชื่อว่ายุคนี้เป็นช่วงเวลาที่ระลอกของชาวอินโด-อารยัน เริ่มเข้ามาสู่อนุทวีปอินเดียผ่านการอพยพของชาวอินโด-อารยัน จากทางตะวันตกเฉียงเหนือ มีการสร้างความศักดิ์สิทธิ์ให้กับต้นปีปัลและวัวภายในยุคของอาถรรพเวท ในขณะที่แนวคิดของปรัชญาอินเดียเริ่มพัฒนาในเวลาต่อ ๆ มา เช่น แนวคิดเรื่องธรรมพ ซึ่งสามารถค้นคว้าย้อนหลังไปถึงยุคพระเวทได้
ยุคใหม่ตอนต้น (ค.ศ. 1526–1858).
ชาวมราฐาและชาวซิกข์.
อาณาจักรอื่น ๆ.
อาณาจักรไมโซร์ทางใต้ของอินเดียขยายอาณาเขตได้กว้างขวางที่สุดในสมัยของไฮเดอร์ อะลี และบุตร ตีปูสุลต่าน ในครึ่งหลังของศตวรรษที่ 18 ในสมัยนี้ อาณาจักรไมโซร์ได้มีการต่อสู้กับทั้งกองทัพบริเตนและชาวมราฐาหลายครั้ง โดยสงครามระหว่างมราฐาและไมโซร์สิ้นสุดลงในเดือนเมษายน 1787 ภายหลังการลงนามใน "สนธิสัญญาคเชนทราคัท" (Gajendragad) ที่ซึ่งตีปูสุลต่านต้องจ่ายธรรมเนียมชดเชยให้กับมราฐา ส่วนสงครามระหว่างอังกฤษและไมโซร์ได้เกิดขึ้นไปพร้อม ๆ กัน กระทั่งการเสียชีวิตของตีปูในสงครามครั้งที่สี่ (1798–1799) และบริเตนได้ชนะในการยึดเมืองเสริงคปัฏนัม เมื่อปี 1799
เมืองไฮเดอราบาดก่อตั้งขึ้นโดยจักรวรรดิกุตับชาฮีแห่งโกลคอนดาในปี 1591 ต่อมา นายพลโมกุล อะซิฟ จาห์ (Asif Jah) ได้ยึดไฮเดอราบาดและสถาปนาตนขึ้นเป็นนิซัมอห่งไฮเดอราบาดในปี 1724
อำเภอเสิงสาง

เสิงสาง เป็นอำเภอในจังหวัดนครราชสีมา เป็นที่ตั้งของเขื่อนลำปลายมาศ และมีพื้นที่เกือบ 40% เป็นพื้นที่ภูเขาและป่าไม้ต้นน้ำในเขตอุทยานแห่งชาติทับลาน
ที่ตั้งและอาณาเขต.
อำเภอเสิงสาง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
เดิมอำเภอเสิงสาง อยู่ในพื้นที่ของตำบลสระตะเคียน อำเภอกระโทก (อำเภอโชคชัย) ในปี พ.ศ. 2450 ตำบลแซะ ตำบลจระเข้หิน และตำบลสระตะเคียน ของอำเภอกระโทก อยู่ห่างไกลจากที่ว่าการอำเภอ จึงแยกตั้งเป็นกิ่งอำเภอเรียกว่า "กิ่งอำเภอแชะ" เนื่องจากที่ตั้งของที่ว่าการกิ่งอยู่ในเขตหมู่บ้านแชะ ต่อมาในปี พ.ศ. 2482 ทางราชการได้ยุบกิ่งอำเภอสะแกราช และโอนพื้นที่ตำบลครบุรี ไปรวมขึ้นกับกิ่งอำเภอแซะ พร้อมยกขึ้นเป็นอำเภอและตั้งชื่ออำเภอใหม่ตามตำบลที่ได้รับโอนมา เป็น อำเภอครบุรี ตำบลสระตะเคียนจึงเป็นตำบลขึ้นกับอำเภอครบุรี
ปี พ.ศ. 2519 ตำบลสระตะเคียน มีพื้นที่ 7 หมู่บ้านใหญ่ ได้แก่ บ้านสระตะเคียน บ้านกุดโบสถ์ บ้านสระประทีป บ้านโคกเตาเหล็ก บ้านโนนสมบูรณ์ บ้านสุขไพบูลย์ บ้านดอนแขวน และอีก 25 หมู่บ้านย่อย ขนาดพื้นที่ถึง 1,200.2 ตารางกิโลเมตร มีพื้นที่กว้างขวาง จึงขอแยกตั้งเป็นกิ่งอำเภอชื่อ กิ่งอำเภอเสิงสาง โดยชื่อ "เสิงสาง" หมายความว่า "ใกล้รุ่ง" หรือ รุ่งอรุณ เป็นตำนานพื้นบ้านของชาวอีสาน ท้าวปาจิตเจ้าเมืองกัมพูชา ได้ออกติดตามหานางอรพิมพ์ที่เมืองพิมาย เมื่อได้พบกันแล้วจึงพากันเดินทางกลับ แต่มีเหตุต้องพลัดหลงกันและได้มาพบกันอีกที่หมู่บ้านแห่งหนึ่งตอนพระอาทิตย์กำลังจะขึ้นจึงเรียกหมู่บ้านนั้นว่า "บ้านเสิงสาง" 
ปี พ.ศ. 2520 ตำบลสระตะเคียนมีพื้นที่การปกครองเพียงตำบลเดียวมีพื้นที่มากถึง 36 หมู่บ้าน ซึ่งเจ้าหน้าที่ออกตรวจตรายากลำบาก จึงแยกหมู่ที่ 4 บ้านเสิงสางรวมกับ 10 หมู่บ้านของตำบลสระตะเคียน ตั้งเป็น ตำบลเสิงสาง และแยกหมู่ที่ 8 บ้านโนนสมบูรณ์ รวมกับ 8 หมู่บ้านของตำบลสระตะเคียน ตั้งเป็น ตำบลโนนสมบูรณ์ และแยกหมู่ที่ 2 บ้านกุดโบสถ์รวมกับ 7 หมู่บ้านของตำบลสระตะเคียน ตั้งเป็น ตำบลกุดโบสถ์ ต่อมาในเดือนมีนาคม พ.ศ. 2522 ทางราชการได้ 4 ตำบล 52 หมู่บ้านในเขตกิ่งอำเภอเสิงสาง เป็น อำเภอเสิงสาง ออกเป็นเอกเทศจากอำเภอครบุรี โดยมีนายอำเภอคนแรกคือ จารุพงศ์ เรืองสุวรรณ
หมู่บ้านโนนสมบูรณ์และหมู่บ้านเสิงสาง มีประชากรและบ้านเรือนจำนวนมาก ในปี พ.ศ. 2525 จึงตั้งชุมชนบ้านโนนสมบูรณ์ เป็น สุขาภิบาลโนนสมบูรณ์ และตั้งชุมชนบ้านเสิงสาง เป็น สุขาภิบาลเสิงสาง และจัดตั้งตำบลเพิ่มอีก 2 ตำบล โดยในปี พ.ศ. 2528 ได้แยกหมู่ที่ 5 บ้านสุขไพบูลย์ รวมกับอีก 6 หมู่บ้านในตำบลเสิงสาง ตั้งเป็น ตำบลสุขไพบูลย์ และปี พ.ศ. 2538 ได้แยกหมู่ที่ 20 บ้านราษฎร์บำรุง รวมกับอีก 7 หมู่บ้านในตำบลโนนสมบูรณ์ ตั้งเป็น ตำบลบ้านราษฎร์ เป็นตำบลลำดับที่ 6 ของทางอำเภอจนถึงปัจจุบัน
การแบ่งเขตการปกครอง.
การปกครองส่วนภูมิภาค.
อำเภอเสิงสางแบ่งพื้นที่การปกครองออกเป็น 6 ตำบล 87 หมู่บ้าน
การปกครองส่วนท้องถิ่น.
ท้องที่อำเภอเสิงสางประกอบด้วยองค์กรปกครองส่วนท้องถิ่น 8 แห่ง ได้แก่
อำเภอจักราช

จักราช [จัก-กะ-หฺราด] เป็นอำเภอหนึ่งของจังหวัดนครราชสีมา และเป็นหนึ่งในหลายอำเภอของจังหวัดที่มีทางรถไฟสายตะวันออกเฉียงเหนือพาดผ่าน อำเภอนี้มีแหล่งน้ำที่สำคัญคือลำน้ำจักราช ซึ่งลอดใต้สะพานรถไฟบริเวณทิศตะวันตกของสถานีรถไฟจักราช
ที่ตั้งและอาณาเขต.
อำเภอจักราชตั้งอยู่ทางทิศของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอจักราชแบ่งพื้นที่การปกครองออกเป็น 8 ตำบล 109 หมู่บ้าน
<templatestyles src="Col-begin/styles.css"/>
การปกครองส่วนท้องถิ่น.
ท้องที่อำเภอจักราชประกอบด้วยองค์กรปกครองส่วนท้องถิ่น 9 แห่ง ได้แก่
การขนส่ง.
อำเภอจักราชมีทางหลวงแผ่นดินหมายเลข 226 พาดผ่าน และมีสถานีรถไฟจักราชเป็นสถานีประจำอำเภอ มีขบวนรถด่วนและรถเร็วหยุดรับ–ส่งผู้โดยสารพอสมควร นอกจากนี้ยังมีสถานีรถไฟบ้านหินโคนซึ่งเป็นย่านสถานีขนาดใหญ่
อำเภอโชคชัย

โชคชัย เป็นอำเภอหนึ่งของจังหวัดนครราชสีมา อยู่ทางตอนใต้ของอำเภอเมืองนครราชสีมา ห่างจากตัวจังหวัด 30 กิโลเมตร
ที่ตั้งและอาณาเขต.
อำเภอโชคชัยตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ภูมิศาสตร์.
มีแม่น้ำมูลไหลผ่านกลางอำเภอ ระยะทางประมาณ 96 กิโลเมตร
การแบ่งเขตการปกครอง.
การปกครองส่วนภูมิภาค.
อำเภอโชคชัยแบ่งพื้นที่การปกครองออกเป็น 10 ตำบล 133 หมู่บ้าน
<templatestyles src="Col-begin/styles.css"/>
การปกครองส่วนท้องถิ่น.
ท้องที่อำเภอโชคชัยประกอบด้วยองค์กรปกครองส่วนท้องถิ่น 12 แห่ง ได้แก่
การสาธารณสุข.
ศูนย์สุขภาพชุมชนดอนไพล (ศสช.) จำนวน 1 แห่ง
สถานีอนามัย/โรงพยาบาลส่งเสริมสุขภาพตำบล (รพ.สต.)จำนวน 11 แห่ง
การอาชีพและธุรกิจ.
จากสภาพภูมิศาสตร์ของอำเภอโชคชัยเป็นที่ราบลุ่มและลาดเอียงสู่ลำน้ำมูลที่ไหลผ่านกลางพื้นที่จากทิศใต้ – เหนือ ทำให้อำเภอโชคชัยมีพื้นที่เหมาะแก่การเกษตรกรรม ทำนาข้าว ประกอบกับมีเขื่อนระบายน้ำเข้ามาในพื้นที่ 3 เขื่อน จึงสามารถทำนาได้ 2 ครั้ง/ปี เพิ่มรายได้และฐานะทางเศรษฐกิจความเป็นอยู่เป็นอย่างดี นอกจากนี้พื้นที่เป็นจุดเชื่อมต่อภาคตะวันออกเฉียงเหนือตอนล่าง มีโรงงานอุตสาหกรรมขนาดใหญ่หลายแห่งมาตั้งในพื้นที่ ทำให้ประชาชนมีอาชีพ มีรายได้ ไม่อพยพย้ายถิ่นฐาน
การปศุสัตว์
การอุตสาหกรรม
อำเภอด่านขุนทด

ด่านขุนทด เป็นอำเภอหนึ่งของจังหวัดนครราชสีมา จากทั้งหมด 32 อำเภอ ซึ่งอำเภอด่านขุนทดเป็นอำเภอศูนย์กลางการปกครอง การศึกษา สาธารณสุขที่สำคัญอำเภอหนึ่งของจังหวัดนครราชสีมา
ประวัติศาสตร์.
เรื่องราวที่เป็นตำนานชาวด่านขุนทด ที่ปรากฏหลักฐานทางประวัติศาสตร์ เป็นลายลักษณ์อักษรในพงศาวดารฉบับพระราชหัตถเลขาซึ่งสมเด็จพระเจ้าบรมวงศ์เธอกรมพระยาดำรงราชานุภาพทรงนิพนธ์ไว้ได้กล่าวถึงสมัยสมเด็จพระเจ้าตากสินมหาราชตอนปราบชุมชนต่างๆและปรากฏในการปราบชุมนุมพระเจ้าพิมายโดยกล่าวไว้ว่า "ฝ่ายพระเจ้าพิมายได้ทราบข่าวศึก จึงแต่งตั้งให้พระยาวรวงศาธิราช(พระยาน้อย) ยกกองทัพลงมาตั้งค่ายรับอยู่ ณ ด่านขุนทด ทางหนึ่ง และให้เจ้าพระยาศรีสุริยวงศ์ พระยามนตรี กับทั้งมองญา ยกกองทัพมาตั้งค่ายรับอยู่บ้านจอหอทางหนึ่ง" และ "สมเด็จพระเจ้าอยู่หัว (พระเจ้าตากสิน) จึงดำรัสให้ พระมหามนตรี และพระราชวรินทร์ ยกกองทัพไปตีทัพพระยาวรวงศาธิราชซึ่งตั้ง ณ ด่านขุนทด นั้น" จึงกล่าวได้ว่าด่านขุนทดมีกำเนิดมาก่อนรัชสมัยของพระเจ้าตากสินค่อนข้างแน่ชัด
อำเภอด่านขุนทด มีประวัติเท่าที่รวบรวมค้นหาหลักฐานได้ ในด้านตัวบุคคลที่ได้รับการแต่งตั้งหรือสืบเชื้อสายปกครองดูแลด่านขุนทด คอยเก็บส่วยอากรไปยังแขวงสันเทียะ มีพระเสมารักษาเขตเป็นผู้ปกครองดูแลรักษาด่าน โดยมีที่ทำการอยู่ที่วัดโพธิ์ชุมพล (วัดโคกรักษ์) ต่อมาพระเสมารักษาเขตถึงแก่อนิจกรรมพระประเวชเข้มแข็ง บุตรชายได้รับแต่งตั้งให้ทำหน้าที่แทน ต่อมาในรัชสมัยของพระบาทสมเด็จพระจุลจอมเกล้าเจ้าอยู่หัวซึ่งได้เปลี่ยนแปลงระบบการปกครอง 
ที่ตั้งและอาณาเขต.
อำเภอด่านขุนทดตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอด่านขุนทดแบ่งพื้นที่การปกครองออกเป็น 16 ตำบล 225 หมู่บ้าน
การปกครองส่วนท้องถิ่น.
ท้องที่อำเภอด่านขุนทดประกอบด้วยองค์กรปกครองส่วนท้องถิ่น 18 แห่ง ได้แก่
ประชากร.
อำเภอด่านขุนทด มีประชากรทั้งหมด 128,756 คน "(ข้อมูล ณ สิ้นปี 2564)"
ธรรมรัตน์ นาคสุริยะ

ธรรมรัตน์ นาคสุริยะ (12 ธันวาคม พ.ศ. 2477 - 19 กุมภาพันธ์ พ.ศ. 2565) นักร้อง พิธีกรรายการโทรทัศน์ นักแสดง นักพากย์ มีผลงานที่น่าจดจำ คือเป็นพิธีกรรายการ "นาทีทอง" และ "ประตูดวง" รายการที่มีผู้ชมสูงสุดทางสถานีโทรทัศน์สีกองทัพบกช่อง 7
ประวัติ.
ธรรมรัตน์ จบการศึกษาจากโรงเรียนเพาะช่าง สาขาจิตรกรรม รุ่นเดียวกับสุเทพ วงศ์กำแหง ศิลปินแห่งชาติ เมื่อ พ.ศ. 2499 และเรียนต่อคณะเศรษฐศาสตร์มหาวิทยาลัยธรรมศาสตร์ รุ่นเดียวกับนายสมัคร สุนทรเวช อดีตนายกรัฐมนตรีและกำธร สุวรรณปิยะศิริ พร้อมกับรับราชการกระทรวงศึกษาธิการ และสมัครเป็นนักร้องกับชาลี อินทรวิจิตร 
ธรรมรัตน์ รับราชการเป็นครูอยู่ 5 ปี จึงลาออกมาเป็นโฆษก ที่สถานีวิทยุ วปถ.1 (วิทยุทหารสื่อสารประจำถิ่น) กรมการทหารสื่อสาร และสมัครสอบเข้าเป็นผู้ดำเนินรายการ ทางสถานีวิทยุโทรทัศน์กองทัพบกช่อง 7 (ช่อง 7 ขาวดำในอดีต)เมื่อ พ.ศ. 2507 และไปเป็นผู้ช่วยพิธีกรรายการป็อปท็อป ทางช่อง 5 ซึ่งมี พ.อ.การุณ เก่งระดมยิง เป็นพิธีกร
ธรรมรัตน์ ได้รับคัดเลือกเป็นผู้ดำเนินรายการทางช่อง 7 เป็นอันดับหนึ่งด้วยน้ำเสียงทุ้มเป็นเอกลักษณ์และมีท่าทางเป็นธรรมชาติ มีหน้าที่ทั้งเป็นผู้พากย์หนัง พากย์รายการมวย พูดโฆษณาสินค้า เป็นโฆษกการตัดสินรางวัลแผ่นเสียงทองคำพระราชทาน ในขณะเดียวกันก็ยังเป็นนักร้อง และจัดรายการพิพิธภัณฑ์ดารา และรายการเพลงสุนทราภรณ์ เมื่อ พ.ศ. 2517
ธรรมรัตน์ ได้เป็นพิธีกรรายการเกมโชว์ "นาทีทอง" ช่วงเที่ยงวันอาทิตย์ และ "ประตูดวง" ช่วงเย็นวันอาทิตย์ แทนอาคม มกรานนท์ พิธีกรคนเดิมที่ได้รับเลือกเป็นสมาชิกวุฒิสภา ทั้งสองรายการเป็นรายการที่มียอดผู้ชมสูงสุด และสร้างชื่อเสียงให้กับเขาเป็นอย่างมาก
ธรรมรัตน์ ลาออกจากช่อง 7 ในปี พ.ศ. 2528 เพื่อไปทำงานการเมืองกับกลุ่มรวมพลังของพลตรีจำลอง ศรีเมือง ลงสมัคร ส.ก.เขตลาดพร้าว 2 สมัย โดยในสมัยที่สองได้ดำรงตำแหน่งรองประธานสภา กทม.คนที่ 1
ธรรมรัตน์ ได้รับรางวัลโทรทัศน์ทองคำ สาขานักพากย์ยอดเยี่ยม จากผลงานพากย์หนังชุด บิ๊กซินีม่า ทางช่อง 7 ในปี พ.ศ. 2537 และรับรางวัลพิธีกรโทรทัศน์ยอดเยี่ยม รางวัลเมขลาในปี พ.ศ. 2538 จากรายการ 20 คำถาม จากนั้นจึงเลิกผลิตรายการโทรทัศน์และเลิกเล่นการเมือง หันไปศึกษาต่อระดับปริญญาโทที่สถาบันบัณฑิตพัฒนบริหารศาสตร์ จบการศึกษาในปี พ.ศ. 2541 จากนั้นจึงออกตระเวนเดินสายร้องเพลง และจัดรายการวิทยุภาคภาษาไทยที่ลอสแอนเจลิส สหรัฐอเมริกา
จากนั้นในปี พ.ศ. 2543 และลงสมัครรับเลือกตั้งสมาชิกวุฒิสภา (ส.ว.) ในวันที่ 4 มีนาคม ใน กทม.ด้วย แต่ไม่ได้รับการเลือกตั้ง
ธรรมรัตน์ เดินทางกลับมาใช้ชีวิตในประเทศไทย ก่อตั้งสถานีโทรทัศน์ผ่านดาวเทียม ชื่อ เอเชียน วิชั่น แชนแนล และยังรับงานพากย์ภาพยนตร์ และร้องเพลง
ชีวิตส่วนตัว ธรรมรัตน์สมรสกับยุพิน นาคสุริยะ มีธิดาคือปวันรัตน์ นาคสุริยะ นักแสดงและพิธีกร
ธรรมรัตน์เสียชีวิตจากโรคติดเชื้อไวรัสโคโรนา 2019 เมื่อวันที่ 19 กุมภาพันธ์ พ.ศ. 2565 เวลา 04:00 น. โดยมีพิธีฌาปนกิจศพทันทีในวันเดียวกัน เวลา 13:00 น. ที่วัดภาณุรังษี เขตบางพลัด กรุงเทพมหานคร
เอเชียนฮอปแมนคัพ

เอเชียนฮอปแมนคัพ เป็นการแข่งขันเทนนิสประเภททีมในระดับนานาชาติ จัดขึ้นเป็นประจำทุกปีในช่วงเดือนพฤศจิกายน โดยมีวัตถุประสงค์เพื่อคัดเลือกทีมจากทวีปเอเชียไปแข่งขันรายการฮอปแมนคัพที่เพิร์ท ประเทศออสเตรเลียซึ่งจะจัดในช่วงปลายเดือนธันวาคมของปีนั้นถึงต้นเดือนมกราคมของปีถัดไป เอเชียนฮอปแมนคัพครั้งแรกเริ่มขึ้นในปี พ.ศ. 2549 ณ ประเทศอินเดีย ต่อมาในปี พ.ศ. 2550 ได้ย้ายมาแข่งขันที่ประเทศไทย
รูปแบบการแข่งขัน.
เอเชียนฮอปแมนคัพจัดการแข่งขันแบบเดียวกับฮอปแมนคัพ คือ เป็นทีมผสมซึ่งต่างจากเดวิสคัพที่เป็นการแข่งขันของทีมชายกับเฟดคัพที่เป็นการแข่งขันของทีมหญิง ทีมของแต่ละชาติประกอบด้วยผู้เล่นชายและหญิงอย่างละหนึ่งคน การจับคู่แข่งขันแบ่งเป็น 3 แม็ตช์ คือ ชายเดี่ยว หญิงเดี่ยว และคู่ผสม
แต่ละปีจะแบ่งทีมออกเป็นสองกลุ่ม หาผู้ชนะภายในกลุ่มโดยเป็นการแข่งขันแบบพบกันหมด รอบชิงชนะเลิศเป็นการพบกันระหว่างทีมของชาติที่ได้คะแนนสูงสุดในแต่ละกลุ่ม
เอเชียนฮอปแมนคัพ 2007.
เอเชียนฮอปแมนคัพ 2007 จัดขึ้นระหว่างวันที่ 8-11 พฤศจิกายน พ.ศ. 2550 ณ กรุงเทพมหานคร ประกอบด้วยทีมจาก 6 ชาติ คือ ไทย จีน ญี่ปุ่น เกาหลีใต้ อุซเบกิสถาน และไต้หวัน (ทีมชาติอินเดียได้เข้าไปแข่งขันในรอบสุดท้ายที่ออสเตรเลียโดยไม่ต้องมาแข่งขันในรายการนี้)
ถั่วปากอ้า

ถั่วปากอ้า (ชื่อวิทยาศาสตร์: "Vicia faba") เป็นสปีชีส์หนึ่งของถั่วมีฝักในวงศ์ "Fabaceae" เป็นพืชพื้นเมืองในแถบแอฟริกาเหนือและเอเชียตะวันตกเฉียงใต้ ถั่วปากอ้ามีสารที่สามารถกระตุ้นอาการเม็ดเลือดแดงแตกในผู้ป่วยที่มีโรคพร่องเอนไซม์ G-6-PD 
ลักษณะทางพฤกษศาสตร์.
ต้นถั่วปากอ้าเป็นพืชล้มลุก เมื่อโตเต็มที่สูงประมาณ 0.5-1.7 เมตร ภาคตัดขวางของลำต้นคล้ายรูปสี่เหลี่ยมจัตุรัส ใบยาว 10-25 เซนติเมตร กิ่งหนึ่งมี 2-7 ใบ และใบมีสีเขียวอมเทาไม่เหมือนกับพืชอื่น ๆ ในสกุลเดียวกัน ต้นถั่วปากอ้าไม่มียอดไว้สำหรับเลื้อย ดอกของต้นถั่วยาวประมาณ 1-2.5 เซนติเมตร มี 5 กลีบ โดยที่กลีบบนและกลีบรองเกสรมีสีขาวล้วน ส่วนกลีบข้างเป็นสีขาวและมีจุดตรงกลางเป็นสีดำ
ฝักถั่วของมันมีขนาดกว้างและมีขนเล็ก ๆ หนาแน่นปกคลุม มีสีเขียวเมื่อยังอ่อนและเป็นสีน้ำตาลดำเมื่อแก่ ในธรรมชาติฝักถั่วยาว 5-10 เซนติเมตรและมีเส้นผ่านศูนย์กลาง 1 เซนติเมตร แต่จากการพัฒนาการเพาะพันธุ์เพื่อการเกษตรทำให้ฝักยาว 15-25 เซนติเมตรและหนาถึง 2-3 เซนติเมตร ในหนึ่งฝักมีเมล็ดถั่ว 3-8 เมล็ด มีรูปร่างกว้างและแบน ในธรรมชาติเมล็ดคล้ายรูปวงรีเส้นผ่านศูนย์กลางประมาณ 5-10 มิลลิเมตร แต่พันธุ์สำหรับเพาะปลูก เมล็ดยาว 20-25 มิลลิเมตร กว้าง 15 มิลลิเมตร หนา 5-10 มิลลิเมตร
ถั่วปากอ้ามีโครโมโซมเป็นดิพลอยด์ (2n) จำนวน 6 คู่ โดย 5 คู่มีเซนโทรเมียร์ที่เกือบถึงจุดปลาย (acrocentric) และ 1 คู่อยู่ที่กึ่งกลางพอดี (metacentric)
สายพันธุ์.
ถั่วปากอ้ามีสามสายพันธุ์แบ่งตามขนาดของเมล็ดคือ
การใช้ประโยชน์.
ถั่วปากอ้ารับประทานได้ตั้งแต่เป็นฝักอ่อน โดยนำมานึ่งหรือต้มใส่เกลือเล็กน้อย ฝักแก่นำไปลวกน้ำเดือด ปอกเปลือก แกะเมล็ดข้างในไปต้มหรือนึ่งให้สุก ใช้ทำอาหารได้หลายแบบ เช่น ซุป สลัด ผัดกับเนื้อสัตว์ หรือเอาไปอบและรับประทานเป็นของว่างก็ได้
เกี่ยวกับสุขภาพ.
ถั่วปากอ้าดิบมีอัลคาลอยด์ชนิดวิซีนและโควิซีนที่สามารถกระตุ้นอาการเม็ดเลือดแดงแตกในผู้ป่วยที่มีภาวะพร่องเอนไซม์ glucose-6-phosphate dehydrogenase บริเวณที่เป็นจุดกำเนิดของถั่วนี้เกี่ยวข้องกับพื้นที่ที่มีมาลาเรีย การศึกษาในหลอดทดลองพบว่าการแตกที่เกิดจากการกระตุ้นของถั่วปากอ้าเป็นการป้องกันมาลาเรีย เนื่องจากโปรโตซัวที่ก่อโรคมาลาเรีย เช่น "Plasmodium falciparum" จะไว่ต่อการแตกของเม็ดเลือดแดงที่เกิดจากการพร่องเอนไซม์ glucose-6-phosphate dehydrogenase ถั่วปากอ้ามีอีโวโดปามากซึ่งเป็นสารที่ใช้รักษาโรคพาร์คินสัน เปลือกหุ้มเมล็ดถั่วปากอ้ามีแทนนินที่เป็นโพลิเมอร์มากโดยเฉพาะชนิด proanthocyanidinที่สามารถยับยั้งการทำงานของเอนไซม์ได้
ภาษาอัลไต

ภาษาอัลไต  เป็นภาษากลุ่มเตอร์กิก ใช้พูดในสาธารณรัฐอัลไตในประเทศรัสเซีย ก่อน พ.ศ. 2491 ภาษานี้มีชื่อเรียกว่าภาษาโอยรัต เขียนด้วยอักษรโรมันในช่วง พ.ศ. 2471 – 2481 หลังจากนั้นจึงเปลี่ยนมาเขียนด้วยอักษรซีริลลิก
ภาษาอะดีเกยา

ภาษาอะดีเกยา  หรือ เซอร์คัสเซียตะวันตก  เป็นภาษากลุ่มคอเคซัสตะวันออกเฉียงเหนือที่พูดโดยชาวเซอร์คัสเซียกลุ่มย่อยทางตะวันตก เป็นภาษาราชการของสาธารณรัฐอะดีเกยาในรัสเซีย เคยเขียนด้วยอักษรอาหรับและอักษรละติน ปัจจุบันเขียนด้วยอักษรซีริลลิก การเรียงประโยคเป็นแบบประธาน-กรรม-กริยา และใช้รูปประโยคสัมพันธการก
ทับทิมแดง ศิษย์หลวงพ่อพูล

ทับทิมแดง ศิษย์หลวงพ่อพูล มีชื่อจริงว่า สุวิทย์ เหงียนประโคน (ชื่อเล่น:วิทย์) นักมวยสากลอาชีพชาวไทย เกิดเมื่อวันที่ 2 พฤษภาคม พ.ศ. 2526 ที่จังหวัดบุรีรัมย์
ประวัติ.
ทับทิมแดงเริ่มชกมวยสากลในสังกัดของ นิวัฒน์ เหล่าสุวรรณวัฒน์ เริ่มชกมวยสากลครั้งแรกเมื่อ 21 มีนาคม พ.ศ. 2546 ชนะน็อค ธุวชิต บุญโคม ยก 3 จากนั้น ชกชนะต่อเนื่องมาตลอดจนกระทั่ง คมฤทธิ์ สามเคแบตเตอรี เสียแชมป์ PABA ให้แอนโธนี่ มาเทียส อย่างพลิกความคาดหมายจนตัดสินใจแขวนนวมไป ทับทิมแดงได้รับการสนับสนุนให้ชิงแชมป์แทน ใน พ.ศ. 2548 แต่ทับทิมแดงก็เป็นฝ่ายแพ้ไปอีก ทับทิมแดงมีโอกาสได้ชิงแชมป์ PABA ในรุ่นแบนตัมเวทอีกครั้งในปีเดียวกันและคว้าแชมป์มาครองได้
ทับทิมแดงสามารถชกป้องกันตำแหน่งแชมป์ PABA ไว้ได้ถึง 19 ครั้ง โดยในระหว่างนี้ ทับทิมแดงได้ย้ายไปอยู่ภายใต้การสร้างสรรค์ของ เติมศักดิ์ ปิติธนสารสมบัติ ทับทิมแดงเสียแชมป์ไปใน พ.ศ. 2553 แต่ใน พ.ศ. 2554 ก็ชิงแชมป์คืนมาได้อีก และป้องกันตำแหน่งไว้ได้อีก 14 ครั้ง จนได้เป็นรองแชมป์โลกอันดับสูงในรุ่นแบนตัมเวท WBA
ทับทิมแดง มีโอกาสได้ขึ้นชิงแชมป์โลกที่ว่างในรุ่นแบนตั้มเวต (118 ปอนด์) ของสมาคมมวยโลก (WBA) กับ เจมี แม็คดอนเนลล์ นักมวยชาวอังกฤษรองแชมป์โลกอันดับ 4 และอดีตแชมป์โลกในรุ่นเดียวกันนี้ของสหพันธ์มวยนานาชาติ (IBF) ที่สนามเวมบลีย์ กรุงลอนดอน ประเทศอังกฤษ ในวันที่ 31 พฤษภาคม พ.ศ. 2557 ในฐานะที่เป็นรองแชมป์โลกอันดับ 3 เนื่องจาก โกกิ คาเมดะ เจ้าของตำแหน่งเดิมชาวญี่ปุ่นได้สละตำแหน่งไปเพื่อลดรุ่นไปชกในรุ่นที่เล็กกว่า แต่ทว่าเป็นฝ่ายแพ้ทีเคโอไปในยกที่ 10 จากการที่ชิงแชมป์โลกไม่สำเร็จนั่นเอง ทำให้ทับทิมแดงต้องแขวนนวมเลิกชกมวยไปทันที ปัจจุบันทับทิมแดงเป็นครูสอนมวยไทยที่ค่ายมวย ส.ไชยพิณ ที่จังหวัดระยอง
ภาษาเอ้อซู

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาเอ้อซู เป็นภาษากลุ่มเควียวกิกของตระกูลจีน-ทิเบต มีผู้พูด 9,000 คนในจีน มีสามสำเนียงคือสำเนียงตะวันออก กลางและตะวันตก คนรุ่นใหม่มักพูดภาษาจีนและภาษายิได้ด้วย มีอักษรภาพเป็นของตนเองซึ่งได้รับอิทธิพลจากอักษรจีน ประดิษฐ์เมื่อ พ.ศ. 1600 เรียงประโยคแบบประธาน-กรรม-กริยา มีวรรณยุกต์สามเสียง
นครแชงกรี-ลา

แชงกรี-ลา  เป็นนครระดับอำเภอในจังหวัดปกครองตนเองชนชาติทิเบต ตี๋ชิ่ง ตั้งอยู่ทางตะวันตกเฉียงเหนือของมณฑลยูนนาน ที่ราบสูงทางภาคตะวันตกเฉียงใต้ของประเทศจีน มีชนชาติส่วนน้อย 25 ชนชาติอาศัยกันอยู่ อาทิ ชนชาติทิเบต ลีซอ น่าซี ไป๋ และอี๋ เป็นต้น
สุภัค ลิขิตกุล

สุภัค ลิขิตกุล (เกิด 24 สิงหาคม พ.ศ. 2494) เป็นนางงาม นางแบบ และนักแสดงชาวไทย พ.ศ. 2516 เธอก็ได้รับการทาบทามจาก จินตนา ไชยกุล ผู้อำนวยการสร้างของบริษัท ปัฐวิกรณ์แผนกภาพยนตร์ ให้เธอมาแสดงหนังในเรื่อง ผู้กองยอดรัก (2516) ร่วมแสดงกับสมบัติ เมทะนี ในเวลาไล่เลี่ยกันเธอก็มีผลงานเรื่องที่สอง ได้สร้างหนังแนวอภินิหารเรื่อง ท่าเตียน (2516) ผลงานการสร้างของ สมโพธิ แสงเดือนฉาย ในนามของบริษัทไชโยสโคป โดยแสดงคู่พระเอกดังยุคนั้น สมบัติ เมทะนี ผลงานเรื่องต่อ ๆ อาทิ บริษัทศิลปสยามภาพยนตร์ โดย สุริยน ดวงทองดี ได้ทาบทามเธอมารับบท "แม่นาคพระโขนง" (2516) แสดงคู่กับยอดชาย เมฆสุวรรณ 
สุภัค ลิขิตกุลเกิดที่บางลำพู เป็นบุตรีคนสุดท้องของ นายจำลอง และนางทองดี ลิขิตกุล ในจำนวนพี่น้อง 4 คน สุภัคเริ่มเข้ารับการศึกษาชั้นต้นที่โรงเรียนอนุบาลพรประสาท เรียนอยู่ที่นั่นได้ 2 ปี ก็เข้าศึกษาต่อที่โรงเรียนราชินี ตั้งแต่ชั้นประถมปีที่ 1 เรื่อยมาจนถึงมัธยมศึกษาปีที่ 6 เมื่อจบมาก็มาเรียนด้านภาษาอังกฤษและพิมพ์ดีดเพิ่มเติม ศึกษาด้านภาษาอังกฤษอยู่ 2 ปีก็ได้ทำงานเป็นดีไซน์ไทย เกี่ยวกับการออกแบบเครื่องแต่งกาย และเกี่ยวกับความงามของสตรี 
สุภัคถูกเชิญชวนให้ไปประกวดนางงามเชียงใหม่ แต่ก็ไม่ตัดสินใจลงประกวด จากนั้นได้เดินแบบแฟชั่น มีช่างภาพหนังสือพิมพ์นำรูปของเธอไปลงในปกหน้าสีของหนังสือพิมพ์ "เดลิเมล์วันจันทร์" แล้วภาพของเธอก็ไปสะดุดเอากับบริษัทหนึ่งได้ทาบทามเธอมาทำงานที่บริษัท และได้มอบหมายให้เป็นนางแบบประจำของบริษัท กระทั่งได้มีการประกวดนางงามบางกอก หรือมิสบางกอก ก็ได้ติดต่อที่จะส่งสุภัคเข้าประกวด มิสบางกอก อันเป็นการประกวดนางงามเดียวกับนางสาวไทย ด้วยในยุคนั้นมีการเปลี่ยนแปลงชื่อในการประกวดหลายครั้ง มิสบางกอกก็เป็นการประกวดนางสาวไทยเช่นกัน ผลการประกวดนางสาวสุภัค ลิขิตกุลได้รับตำแหน่งนางงามที่น่องงามที่สุด และเธอได้รับเกียรติเป็นตัวแทนสาวไทยร่วมประกวดได้ตำแหน่งรองอันดับ 1 นางงามนานาชาติ 1971 ที่ลองบีช แคลิฟอร์เนีย ในสหรัฐอเมริกา
ในปลายปี พ.ศ. 2517 สุภัค ลิขิตกุลก็ได้ประกาศอำลาวงการแสดงไปอย่างกะทันหัน โดยหันเหทำอาชีพแอร์โฮสเตรส ของสายการบินแอร์สยาม แต่ก็ทำงานได้ไม่นานเท่าไร สายการบินก็เลิกกิจการไป จึงอยู่กับบ้าน และเธอได้พบรักกับชายหนุ่มนักธุรกิจคนหนึ่ง และประกาศหมั้นกับคุณดิเรก เอกวิริยะกุล ในปี พ.ศ. 2520 ทั้งสองได้แต่งงานกันเมื่อวันที่ 18 สิงหาคม 2520 ที่โรงแรมไฮแอทราม่า ทั้งสองได้ให้กำเนิดทายาทหนึ่งคนเป็นชายคือ ดิรุตติ์ เอกวิริยะกุล (โก้) กับลูกติดของคุณดิเรกอีกคนคือดิรัตน์ เอกวิริยะกุล
อีสานเบียร์

อีสานเบียร์ เป็นยี่ห้อเบียร์ที่ผลิตโดย บุญรอดบริวเวอรี่ ผู้ผลิตเดียวกันกับ เบียร์สิงห์ เบียร์ลีโอ และไทเบียร์ 
สถานที่ผลิต.
อีสานเบียร์ผลิตที่โรงงานขอนแก่นบริวเวอรี่ ซึ่งเป็นฐานการผลิตเบียร์ลีโอ วัตถุประสงค์เพื่อจัดจำหน่ายในภาคตะวันออกเฉียงเหนือ แข่งขันกับเบียร์อาชา ซึ่งเป็นเบียร์ในกลุ่มสินค้าราคาประหยัด ของบริษัท ไทยเบฟเวอเรจ จำกัด (มหาชน)
การต่อต้าน.
เมื่อต้นปี พ.ศ. 2551 มีการต่อต้านอีสานเบียร์จากกลุ่มพระสงฆ์ และเครือข่ายสุขภาพในพื้นที่ภาคอีสาน เนื่องจากการใช้ชื่ออีสานเบียร์ จะก่อให้เกิดค่านิยมต่อการดื่มน้ำเมาของคนอีสาน เป็นการฝังรากลึกค่านิยมที่ไม่ดีต่อเด็กและเยาวชนและคนอีสาน จนอาจกลายเป็นภัยร้ายแรงทางวัฒนธรรมอันดีงามของท้องถิ่น
นิรุตติ์ ศิริจรรยา

นิรุตติ์ ศิริจรรยา (เกิด 2 พฤษภาคม พ.ศ. 2490) ชื่อเล่น หนิง เป็นนักแสดงและพิธีกรชาวไทย เข้าสู่วงการบันเทิงจากการชักชวนของเทิ่ง สติเฟื่อง และมีผลงานการแสดงเป็นจำนวนมาก โดยส่วนใหญ่จะประกบกับพระเอกคนอื่น ๆ
ประวัติ.
นิรุตติ์เกิดเมื่อวันที่ 2 พฤษภาคม พ.ศ. 2490 ที่กรุงเทพมหานคร เป็นบุตรของร้อยตำรวจโท บุญยง กับมัลลิกา ศิริจรรยา มารดาเป็นลูกครึ่งไทย-ฝรั่งเศส นิรุตติ์สำเร็จการศึกษาระดับประถมศึกษาและมัธยมศึกษาจากโรงเรียนอัสสัมชัญ ก่อนบินไปศึกษาต่อในระดับอุดมศึกษาที่ประเทศออสเตรเลีย ในสาขาวิชาการบริหารธุรกิจ เป็นเวลา 1 ปีเต็ม และที่กรุงกัวลาลัมเปอร์ ประเทศมาเลเซีย อีก 2 ปีครึ่ง
ชีวิตส่วนตัว นิรุตติ์เคยจดทะเบียนสมรสกับโขมพัสตร์ อรรถยา ก่อนหย่าร้างกัน และต่อมาสมรสใหม่กับอรวรรณ ศิริจรรยา อาจารย์มหาวิทยาลัยเกษตรศาสตร์ กระทั่งภรรยาเสียชีวิตด้วยอุบัติเหตุเมื่อปี พ.ศ. 2539 จึงเดินทางไปอยู่ที่แซนดีเอโก สหรัฐอเมริกา นาน 6 ปี แล้วจึงเดินทางกลับสู่ประเทศไทยเป็นครั้งที่ 2 ใช้ชีวิตอยู่ในบ้านสวนที่จังหวัดจันทบุรี
นอกจากนี้ นิรุตติ์ยังเป็นคนที่ชอบดื่มกาแฟมาก โดยจะดื่มในถ้วยขนาดใหญ่แบบถ้วยซุปวันละ 2 ถ้วย (ประมาณ 10 ถ้วยกาแฟธรรมดา) โดยดื่มมาตั้งแต่ยังหนุ่ม
การทำงาน.
หลังจากสำเร็จการศึกษาในต่างประเทศและเดินทางกลับสู่ประเทศไทย นิรุตติ์เข้าทำงานในตำแหน่งเอ็นจิเนียร์ที่ AM PAC จากนั้นย้ายไปทำงานตามสายการบินต่าง ๆ โดยบริษัทสายการบินสุดท้ายที่ทำงานคือบริษัทสายการบินอาลิตาเลีย
นิรุตติ์เข้าสู่วงการบันเทิงจากการชักชวนของเทิ่ง สติเฟื่อง โดยเริ่มแสดงละครโทรทัศน์ก่อน เรื่องแรก คือ "แสงสูรย์" ทางช่อง ททบ.7 รับบทพระรอง ก่อนขึ้นมารับบทพระเอกในเรื่องแรกคือ "แค่ขอบฟ้า" ทางช่อง 3 จัดโดยศรีไทยการละคร แสดงคู่กับผาณิต กันตามระ ตามด้วย "กุลปราโมทย์" ทางช่อง 7, "เพลงชีวิต" คู่กับชัชฎาภรณ์ รักษนาเวศ, "ทองประกายแสด" คู่กับรัชนี จันทรังษี และผลงานละครโทรทัศน์ที่สร้างชื่อเสียงมากที่สุด คือ บทจะเด็ด จากเรื่อง "ผู้ชนะสิบทิศ" ทางช่อง 9 อ.ส.ม.ท. ในปี พ.ศ. 2523
นอกจากนี้ นิรุตติ์ยังได้แสดงภาพยนตร์ โดยเรื่องแรกคือ "ดาร์บี้" และมีผลงานออกมาอย่างต่อเนื่อง โดยในภาพยนตร์ส่วนใหญ่มักจะรับบทพระรอง เช่น "ผยอง", "เสาร์ ๕", "คู่กรรม", "ผู้กองยอดรัก" และ"ยอดรักผู้กอง", "น้ำผึ้งขม", "ขุนแผน" เป็นต้น โดยนิรุตติ์แสดงจนถึงปี พ.ศ. 2532 ก่อนพักงานในวงการไป 
ภายหลังเดินทางกลับสู่ประเทศไทยเป็นครั้งที่ 2 ในปี พ.ศ. 2545 แล้ว ปีถัดมา (พ.ศ. 2546) นิรุตติ์ได้กลับมาแสดงละครโทรทัศน์และภาพยนตร์อีกครั้งจากการชักชวนของ ศรัณยู และ หัทยา วงษ์กระจ่าง ให้มาแสดงละครโทรทัศน์เรื่องแรกในรอบ 14 ปีคือ "สุภาพบุรุษ..ลูกผู้ชาย" และภาพยนตร์คือ "ทวิภพ" ก่อนจะมีผลงานอื่น ๆ เช่น "มหาอุตม์", "โอปปาติก", "ซุ้มมือปืน", "ทับตะวัน", "สี่แผ่นดิน", "ตามรอยพ่อ", "สุดรัก สุดดวงใจ", "รักเธอทุกวัน", "บ่วงรักกามเทพ", "ไฟอมตะ" เป็นต้น รวมถึงได้แสดงในบทพระโหราธิบดี ในละคร "บุพเพสันนิวาส" ทางช่อง 3 เมื่อปี พ.ศ. 2561
นอกจากนี้นิรุตติ์ยังเคยเป็นกรรมการตัดสินการแสดงของผู้เข้าแข่งขันในรายการไทยแลนด์ก็อตทาเลนต์ ทางช่อง 3 แต่ทำหน้าที่เฉพาะในฤดูกาลที่ 1 เมื่อปี พ.ศ. 2554 หลังจากนั้นได้ประกาศถอนตัว โดยระบุว่าตนเองไม่ได้รอบรู้ทุกเรื่อง จึงเกรงว่าจะตัดสินไม่ถูกต้องและไม่เป็นธรรมต่อผู้เข้าแข่งขัน
เบอร์นี แมค

เบอร์นี แมค  มีชื่อจริงว่า เบอร์นาร์ด เจฟฟรีย์ แมคลอจ (Bernard Jeffrey McCullough) - (5 ตุลาคม ค.ศ. 1957– 9 สิงหาคม ค.ศ. 2008) เป็นนักแสดงชาวอเมริกัน และนักแสดงตลก เกิดและเติบโตที่ เซาท์ ไซด์,ชิคาโก, รัฐอิลลินอย เขาได้รับความนิยมจากการแสดง Stand-up comedy และได้เข้าร่วมกับนักแสดงตลกอย่าง สตีฟ ฮาร์เวย์, ซิดิค ดิ เอนเตอร์เทนเนอร์ และ ดาร์ลิน ฮิวจ์ลี ในการแสดงภาพยนตร์เรื่อง "The Original Kings of Comedy"
ทางหลวงแผ่นดินหมายเลข 3256

ทางหลวงแผ่นดินหมายเลข 3256 สายบางปู–กิ่งแก้ว แบ่งออกเป็น 2 ช่วง มีระยะทางรวมทั้งหมดประมาณ 24 กิโลเมตร อยู่ในความรับผิดชอบของแขวงทางหลวงสมุทรปราการ สังกัดสำนักงานทางหลวงที่ 13 (กรุงเทพ) กรมทางหลวง
รายละเอียดของเส้นทาง.
ถนนกิ่งแก้ว.
ถนนกิ่งแก้ว (อักษรโรมัน: Thanon King Kaeo) เป็นถนนสายหลักที่เชื่อมระหว่างถนนลาดกระบัง ถนนเทพรัตน และถนนเทพารักษ์เข้าด้วยกัน ถนนกิ่งแก้วแยกมาจากถนนลาดกระบังในท้องที่แขวงลาดกระบัง เขตลาดกระบัง กรุงเทพมหานคร จากนั้นมุ่งลงทางทิศใต้เข้าสู่ท้องที่ตำบลราชาเทวะ อำเภอบางพลี จังหวัดสมุทรปราการ ไปบรรจบกับถนนเทพารักษ์ที่ตำบลบางพลีใหญ่ อำเภอบางพลี จังหวัดสมุทรปราการ ตรงข้ามกับถนนตำหรุ–บางพลี ระยะทางประมาณ 14 กิโลเมตร ถนนกิ่งแก้วนั้นมีสะพานลอยคนข้ามทั้งหมด 11 สะพาน แต่ละสะพานนั้นจะมีการตั้งตัวละครในวรรณคดีมากมายบริเวณเกาะกลางอาทิเช่น ทศกัณฐ์ ไมยราพ แต่เดิมถนนแต่เดิมถนนเส้นนี้มีเพียง 2 ช่องทางจราจรตลอดเส้นทาง ซึ่งปัจจุบันได้ขยายเป็น 6-8 ช่องทางจราจรตลอดทั้งสาย สำหรับสะพานข้ามแยกคลองขุด แต่เดิมก่อสร้างเฉพาะเชิงสะพานในขามุ่งหน้าถนนตำหรุ-บางพลีเท่านั้น กรมทางหลวงได้ดำเนินการก่อสร้างสะพานส่วนที่เหลือและถนนตำหรุ-บางพลีจนแล้วเสร็จและเปิดให้สัญจรเมื่อเดือนมิถุนายน 2560 โดยตลอดระยะถนนกิ่งแก้วมีถนนที่สำคัญตัดผ่าน เช่น
ถนนตำหรุ–บางพลี.
ถนนตำหรุ–บางพลี เป็นถนนท้องถิ่นในจังหวัดสมุทรปราการ แยกมาจากถนนสุขุมวิทกิโลเมตรที่ 40 ที่บ้านตำหรุ ตำบลบางปูใหม่ (ในเขตเทศบาลตำบลบางปู) อำเภอเมืองสมุทรปราการ จากนั้นจึงขึ้นไปทางทิศเหนือเข้าสู่พื้นที่ตำบลแพรกษาใหม่ อำเภอเมืองสมุทรปราการ และไปบรรจบกับถนนเทพารักษ์กิโลเมตรที่ 12 ที่บ้านคลองบางกระบือ ตำบลบางพลีใหญ่ อำเภอบางพลี ตรงข้ามกับถนนกิ่งแก้ว (หรือที่ชาวบ้านบริเวณนั้นเรียกว่าแยกคลองขุด) ระยะทาง 10.012 กิโลเมตร เดิมเป็นถนนลาดยางขนาด 2 ช่องจราจร โดยแนวถนนอยู่ทางด้านตะวันออกของคลอง ต่อมาได้ขยายเป็น 6-8 ช่องทางจราจรพร้อมสะพานข้ามแยกคลองขุดที่เชื่อมต่อกับถนนกิ่งแก้ว โดยสร้างคันทางใหม่ทางด้านตะวันตกของคลอง เพื่อให้เป็นถนนทิศทางมุ่งหน้าถนนกิ่งแก้ว ขนาด 4 ช่องจราจร ส่วนคันทางเดิมส่วนใหญ่ยังขนาดเท่าเดิม โดยมีช่องจราจรจำนวน 2-3 ช่อง ถนนตำหรุ–บางพลีนี้เดิมอยู่ในความรับผิดชอบของสำนักงานเร่งรัดพัฒนาชนบท (รพช.) และต่อจากนั้นก็เคยอยู่ในความรับผิดชอบของกรมทางหลวงชนบท (โดยมีหมายเลขทางหลวงชนบทคือ ทางหลวงชนบท สป.1003) แต่ปัจจุบันได้โอนให้อยู่ในความรับผิดชอบของกรมทางหลวงแล้ว ถนนสายนี้จึงเป็นส่วนหนึ่งของทางหลวงแผ่นดินหมายเลข 3256 เพื่อให้เป็นถนนเศรษฐกิจเชื่อมต่อระหว่างบางปู (แหล่งนิคมอุตสาหกรรม) กับสนามบินสุวรรณภูมิ ตลอดระยะทางมีทางแยกสำคัญเพียงแยกเดียว คือ ถนนแพรกษา ในอนาคตจะมีการก่อสร้างรถไฟฟ้าโมโนเรล สายบางปู–สุวรรณภูมิ ซึ่งเชื่อมต่อมาจากสถานีรถไฟฟ้า รถไฟฟ้าแอร์พอร์ตเรลลิงก์ ของสนามบินสุวรรณภูมิ ตัดผ่านถนนเส้นนี้จนไปบรรจบที่ถนนสุขุมวิทแล้วเลี้ยวขวาเชื่อมต่อไปอีกจนบรรจบกับสถานีรถไฟฟ้าบางปู (อนาคต) และทอดยาวไปบรรจบกับสถานีเคหะฯซึ่งเป็นที่สิ้นสุดรถไฟฟ้า BTS ในปัจจุบัน
คณะวิทยาศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ

คณะวิทยาศาสตร์ประยุกต์ มหาวิทยาลัยเทคโนโลยีพระจอมเกล้าพระนครเหนือ มีวัตถุประสงค์ที่จะผลิตบัณฑิตที่มีคุณภาพ ทั้งในระดับปริญญาบัณฑิต และบัณฑิตศึกษา ในสาขาวิทยาศาสตร์และเทคโนโลยีตรงตามความต้องการของอุตสาหกรรม และการให้บริการวิชาการในรูปแบบต่างๆที่เหมาะสม บริการการสอนวิทยาศาสตร์ในหมวดวิชาทั่วไป แก่นักศึกษาทั้งในคณะและนอกคณะ ดำเนินการวิจัยพัฒนาองค์ความรู้ และประยุกต์ใช้ในอุตสาหกรรม พร้อมทั้งส่งเสริมและสนับสนุนกิจกรรมศิลปวัฒนธรรมของชาติ
ประวัติ.
คณะวิทยาศาสตร์ประยุกต์ มีจุดเริ่มต้นมาจากภาควิชาคณิตศาสตร์ และภาควิชาวิทยาศาสตร์ ซึ่งจัดตั้งขึ้นเมื่อ พ.ศ. 2522 ในคณะครุศาสตร์อุตสาหกรรมและวิทยาศาสตร์
ต่อมาภาควิชาทั้งสองได้เปิดรับนักศึกษาในสาขาวิชาเคมีอุตสาหกรรม สาขาวิชาสถิติประยุกต์ และสาขาวิชาวิทยาการคอมพิวเตอร์ประยุกต์ รวมทั้งให้บริการวิชาพื้นฐานคณิตศาสตร์และวิทยาศาสตร์ ให้แก่นักศึกษาคณะต่าง ๆ ภายในสถาบัน ทำให้ภาระงานของภาควิชาทั้งสองเพิ่มมากขึ้น
ทางสถาบันจึงเล็งเห็นความจำเป็นที่จะยกฐานะให้เป็นคณะอย่างเป็นทางการ คณาจารย์ของภาควิชาทั้งสองจึงได้ร่วมมือกันจัดตั้งคณะวิทยาศาสตร์ประยุกต์ จนกระทั่งได้รับอนุมัติเมื่อวันที่ 14 พฤษภาคม พ.ศ. 2531 และได้แยกตัวออกจากคณะครุศาสตร์อุตสาหกรรมและวิทยาศาสตร์
หลักสูตรการศึกษา.
คณะวิทยาศาสตร์ประยุกต์ ได้จัดการศึกษาระดับปริญญาตรี 4 ปี จำนวน 10 หลักสูตร ระดับปริญญาตรีต่อเนื่อง 2-3 ปี จำนวน 3 หลักสูตร ระดับปริญญาโท จำนวน 7 หลักสูตร และปริญญาเอก จำนวน 3 หลักสูตร ดังต่อไปนี้
แรกรัตติกาล

แรกรัตติกาล  เป็นนิยายความรักเกี่ยวกับแวมไพร์ ประพันธ์โดย สเตเฟนี เมเยอร์ แรกเดิมทีพิมพ์เป็นปกแข็ง ในปี 2005 เป็นนิยายเล่มแรกของซีรีส์ "Twilight" ที่มีเนื้อหาแนะนำ อิซซาเบลลา สวอน หญิงสาวอายุ 17 ปี ที่ย้ายที่อยู่จากฟินิกซ์ แอริโซน่า ไปฟอร์กส วอชิงตัน เธอตกหลุมรักแวมไพร์หนุ่ม เอ็ดเวิร์ด คัลเลน ภาคต่อของนิยายเรื่องนี้คือ นวจันทรา "(New Moon)", คราสสยุมพร "(Eclipse)" และ รุ่งอรุโณทัย ("Breaking Dawn")
เนื้อเรื่อง.
อิซซาเบลลา "เบลล่า" สวอนต้องย้ายจากบ้านเดิมอันร้อนระอุในฟีนิกซ์ แอริโซน่า มาสู่ฟอร์คเมืองเล็ก ๆ ในรัฐวอชิงตัน เมืองที่มีปริมาณฝนตกมากที่สุดในสหรัฐอเมริกาเพื่ออยู่กับพ่อของเธอ ชาร์ลี สวอน ขณะที่แม่ของเธอ เรเน่ ไดเยอร์ ออกท่องเที่ยวกับสามีใหม่ ฟิล ไดเยอร์ ผู้เล่นเบสบอลลีกรอง เบลล่าเป็นที่ดึงดูดความสนใจอย่างมากที่โรงเรียนใหม่ของเธอ ทำให้เธอมีเพื่อนอย่างรวดเร็ว และมากจนน่าตกใจที่มีผู้ชายหลายคนมาแย่งกันเรียกร้องความสนใจจากผู้หญิงขี้อายอย่างเบลล่า
เมื่อเบลล่าได้นั่งติดกับ เอ็ดเวิร์ด คัลเลน ในชั้นเรียนในวันแรกของเธอที่โรงเรียน เอ็ดเวิร์ดดูเหมือนจะรังเกียจเธอยังเหลือแสน วันรุ่งขึ้นและตลอดสัปดาห์นั้นเอ็ดเวิร์ดก็ได้หายไปจากโรงเรียน และความสัมพันธ์ระหว่างเขาและเธอก็ดีขึ้นเมื่อเขากลับมา เหตุมาจากอุบัตติเหตุ เมื่อรถแวนของเพื่อนร่วมชั้นเสียหลักเพราะความลื่นของถนน และกำลังพุ่งเข้าชนเบลล่า ดูเหมือนว่ามันจะขัดกับหลักฟิสิกส์ทั้งปวง เอ็ดเวิร์ดได้ช่วยชีวิตเธอไว้ด้วยการมาปรากฏตัวอยู่ข้างเธอในพริบตาและหยุดรถแวนด้วยมือเพียงข้างเดียว
เบลล่าพยายามคาดเดาว่าเอ็ดเวิร์ดช่วยเธอได้อย่างไรและสร้างความยุ่งยากใจให้กับเขาทุกครั้งที่พบด้วยคำถามต่าง ๆ นานา หลังจากเธอหลอกให้ลูกชายของเพื่อนพ่อ เจคอบ แบล็ค เล่าเรื่องตำนานของเผ่าควิลยูตแห่งลาพุชให้ฟัง เบลล่าจึงรู้ว่าเอ็ดเวิร์ดและครอบครัวเป็นแวมไพร์ซึ่งต่างจากแวมไพร์ทั่วไป ครอบครัวเขาละเว้นการดื่มเลือดมนุษย์แต่ดื่มเลือดของสัตว์แทน เอ็ดเวิร์ดสับสนเป็นอย่างมากเพราะแต่แรกที่เขาหลีกหนีเบลล่านั้น สาเหตุมาจากกลิ่นเลือดของเธอที่เย้ายวนเขาเป็นอย่างมาก ต่อมาทั้งเธอและเขาต่างตกหลุมรักซึ่งกันและกัน 
ความสัมพันธ์ของพวกเขากลับเลวร้ายลงเมื่อแวมไพร์ชั่วร้ายกลุ่มอื่นได้เดินทางเข้ามาในฟอร์ค เจมส์ แวมไพร์ตนหนึ่งในกลุ่มรู้สึกแปลกใจในความสัมพันธ์ของครอบครัวคัลเลนกับมนุษย์ ต้องการจะล่าเบลล่าเพื่อความบันเทิงของตน พวกคัลเลนพยายามสร้างความไข้วเขวให้กับเจมส์ โดยการแยกเบลล่าและเอ็ดเวิร์ดออกจากกัน และให้เบลล่าไปซ่อนตัวที่โรงแรมในฟีนิกซ์ ที่นั่น เบลล่าได้รับโทรศัพท์จากเจมส์ว่าได้จับแม่ของเธอไว้และให้เธอเดินทางมาหาเพียงคนเดียว เมื่อเบลล่าเดินทางไปถึงเจมส์ได้พยายามฆ่าเธอแต่เอ็ดเวิร์ดและพวกคัลเลนบางตนได้เดินทางมาช่วยไว้ทันและฆ่าเจมส์ตาย แต่เบลล่าได้ถูกกัดที่มือ เอ็ดเวิร์ดได้ดูดพิษออกจากร่างกายเธอได้ทันก่อนที่เธอจะเปลี่ยนเป็นแวมไพร์และนำตัวเธอไปส่งโรงพยาบาล เมื่อเดินทางกลับไปฟอร์ก ที่งานพรอมเบลล่าบอกความปรารถนาของเธอแก่เอ๊ดเวิร์ดว่าเธอต้องการเป็นแวมไพร์ แต่เอ็ดเวิร์ดแย้งว่ายังไม่ถึงเวลา
กระแสตอบรับ.
เมื่อ "แรกรัตติกาล" ได้รับการตีพิมพ์ กระแสตอบรับจากนักวิจารณ์นั้นเป็นไปในทางบวก 
"แรกรัตติกาล" ได้รับรางวัลพีชบุ๊ค 2008
ภาพยนตร์.
"แรกรัตติกาล" ถูกนำไปทำเป็นภาพยนตร์โดยซัมมิตเอนเตอร์เทนเมนต์ กำกับโดย แคเธอรีน ฮาร์ดวิก และได้คริสเตน สจ๊วตและโรเบิร์ต แพตตินสันมาแสดงเป็นเบลล่า สวอนและเอ็ดเวิร์ด คัลเลนโดยลำดับ บทภาพยนตร์เขียนโดยเมลิซซา โรเซนเบิร์ก
โรเบิร์ต แพตตินสัน

โรเบิร์ต ดักลาส โธมัส แพตตินสัน (เกิด 13 พฤษภาคม ค.ศ. 1986) เป็นนักแสดงชายชาวอังกฤษ นายแบบ รับบทเอ็ดเวิร์ด คัลเลน ในภาพยนตร์ที่ดัดแปลงจากนวนิยายเรื่อง "แวมไพร์ ทไวไลท์" จากบทประพันธ์ของสเตฟานี เมเยอร์ และยังแสดงในภาพยนตร์ที่ดัดแปลงจากนิยายอันโด่งดังเรื่อง "แฮร์รี่ พอตเตอร์กับถ้วยอัคนี" บทประพันธ์เล่มที่ 4 ของเจ. เค. โรว์ลิ่ง รับบทเป็น เซดริค ดิกกอรี
ประวัติ.
ชีวิตช่วงแรก.
แพตตินสัน เกิดในลอนดอน ประเทศอังกฤษ แม่ของเขาชื่อแคลร์ ทำงานให้กับเอเจนซีโมเดลลิง และพ่อของเขา, ริชาร์ด นำเข้ารถเก่าจากสหรัฐอเมริกา เขาเริ่มต้นทำงานให้กับบาร์นส์เทียรเตอร์คอมปานี หลังจากมีประสบการณ์ที่หลังเวทีที่นั่น จึงได้สู่บทบาทการแสดง โดยเตะตากับบริษัทเอเย่นต์อย่าง Tess of the D'Urbervilles เขาเริ่มหาหนทางสู่บทบาทอาชีพนี้ จากนั้นแสดงใน "Macbeth" ที่ Old Sorting Office Arts Centre และยังรับเป็นนายแบบ
อาชีพ.
เขารับบทสมทบทางโทรทัศน์เรื่อง "Ring of the Nibelungs" ในปี 2004 และแสดงในภาพยนตร์เรื่อง "Vanity Fair" แต่ฉากที่เขาแสดงถูกตัดทิ้งไป จะปรากฏตัวเฉพาะในเวอร์ชันดีวีดีเท่านั้น ในเดือนพฤษภาคม 2005 เขาอยู่ในรายชื่อในรอบปฐมทัศน์ของ "The Woman Before" ที่ Royal Court Theatre แต่ถูกตัดออกไปก่อนฉายจริง และ ทอม ไรลีย์ มาแสดงแทน ต่อมาในปีเดียวกัน เขาแสดงใน "แฮร์รี่ พอตเตอร์กับถ้วยอัคนี" รับบทเป็น เซดริค ดิกกอรี เขายังอยู่ในชื่อ ดาราชาวอังกฤษแถวหน้า โดยการจัดของ "ไทม์ออนไลน์" เขายังถูกเปรียบเทียบว่า เป็น จู๊ด ลอว์ คนต่อไปอีกด้วย
โรเบิร์ต แพตตินสันแสดงในโฆษณาของเสื้อผ้าแฮกเก็ตต์ให้กับแบบฤดูใบไม้ร่วงปี 2007 เขาแสดงเป็นเอ็ดเวิร์ด คัลเลน ในภาพยนตร์เรื่อง "แวมไพร์ ทไวไลท์" สร้างจากนวนิยายขายดีของสเตเฟนี เมเยอร์ เรื่อง "แรกรัตติกาล‎" โดยภาพยนตร์ออกฉายเมื่อ 21 พฤศจิกายน ค.ศ. 2008 ในอเมริกาเหนือ จากบทความในทีวีไกด์ แพตตินสันแสดงความหวั่นไหวในการรับบทเป็นเอ็ดเวิร์ด คัลเลนเมื่อตอนออดิชันว่า กลัวว่าเขาไม่สามารถเข้าถึงความสมบูรณ์แบบตามบุคลิกตัวละครได้
เขาแสดงนำในภาพยนตร์เรื่อง "Little Ashes" รับบทเป็น Salvador Dalí และแสดงใน "How To Be" คอมเมดี้อังกฤษ และในภาพยนตร์สั้นเรื่อง "Summerhouse" ในเดือนมกราคม 2009 เขาจะเริ่มโครงการใหม่ที่ชื่อ "Parts Per Billion"
อะเมซิงเกรซ (อิล ดิโว่)

"อะเมซิงเกรซ"  คือซิงเกิลแรกของอิล ดิโว่ จากอัลบั้ม "เดอะพรอมิส" ออกจำหน่ายในรูปแบบดิจิทัลดาวน์โหลด ในเดือนพฤศจิกายน พ.ศ. 2551 ทางเว็บไซต์อะเมซอนดอตคอม 
"อะเมซิงเกรซ" เป็นบทประพันธ์ของจอห์น นิวตัน โดยมีการนำเพลงนี้มาขับร้องโดยศิลปินหลายคนแล้ว อาทิ คริสตี ลี คุก, จูดี คอลลินส์, อาธีรา แฟลงคลิน เป็นต้น 
ไม่มีมิวสิกวิดีโอสำหรับเพลงนี้
ยุกต์ ส่งไพศาล

ยุกต์ ส่งไพศาล (เกิด 12 พฤศจิกายน พ.ศ. 2531) ชื่อเล่น สน เป็นนักแสดง นายแบบ พิธีกรชาวไทย เข้าสู่วงการจากการแสดงใน MV “ผู้ชายใจเย็น” - โฟร์-มด และมีชื่อเสียงจากละครเรื่องแรก แก้วล้อมเพชร ในบท “ชีวิน” เขาเคยเป็นนักแสดงสังกัดค่าย เอ็กแซ็กท์ ปัจจุบันเป็นนักแสดงอิสระ
ประวัติ.
ยุกต์ เกิดเมื่อวันที่ 12 พฤศจิกายน พ.ศ. 2531 เป็นบุตรคนโตของกัปตันศุภมิตร ส่งไพศาล อาชีพกัปตันแห่งการบินไทย กับนางกรองแก้ว ส่งไพศาล และมีน้องสาวชื่อ ส้ม
ยุกต์ สำเร็จการศึกษาระดับประถม, มัธยมศึกษาตอนต้นจากโรงเรียนกรุงเทพคริสเตียนวิทยาลัย และมัธยมปลายจากโรงเรียนเตรียมอุดมศึกษา และระดับปริญญาตรีวิศวกรรมศาสตรบัณฑิต สาขาวิชาวิศวกรรมนาโน (หลักสูตรนานาชาติ) คณะวิศวกรรมศาสตร์ จุฬาลงกรณ์มหาวิทยาลัย
ความเป็นอิสระ (ทฤษฎีความน่าจะเป็น)

ในทฤษฎีความน่าจะเป็น เหตุการณ์ A และ B เรียกว่า เป็นอิสระต่อกัน ก็ต่อเมื่อการเกิดเหตุการณ์หนึ่งไม่ได้ทำให้ความน่าจะเป็นที่อีกเหตุการณ์หนึ่งจะเกิดขึ้นเปลี่ยนแปลงไป ตัวอย่างเช่น
สเตเฟนี เมเยอร์

สเตเฟนี เมเยอร์  นามสกุลเดิม มอร์แกน เกิดเมื่อวันที่ 24 ธันวาคม ค.ศ. 1973 ที่เมืองฮาร์ตเฟิร์ด รัฐคอนเนทิคัต เป็นนักเขียนชาวอเมริกัน เธอสำเร็จการศึกษาจากมหาวิทยาลัยบริแกมยัง ในโพรโว รัฐยูทาห์ และได้รับวุฒิปริญญาตรีในสาขาวิชาภาษาอังกฤษเมื่อปี ค.ศ. 1997
สเตเฟนี เมเยอร์เป็นเจ้าของนิยายขายดี ชุด"Twilight" ที่เป็นเรื่องราวความสัมพันธ์ระหว่างหญิงสาวที่ชื่อ เบลลา สวอน กับแวมไพร์ เอ็ดเวิร์ด คูลเลน หนังสือชุด "Twilight" มียอดขายมากกว่า 70 ล้านเล่มทั่วโลก นอกจากนี้ "Twilight" ยังถือเป็นผลงานที่ได้รับการแปลมาแล้วกว่า 37 ภาษาทั่วโลก และยังมีการนำมาสร้างเป็นภาพยนตร์เรื่อง "แวมไพร์ ทไวไลท์" ออกฉายในสหรัฐอเมริกาเมื่อ 21 พฤศจิกายน ค.ศ. 2008 เธอยังเขียนบทประพันธ์นิยายวิทยาศาสตร์เรื่อง "The Host"
อะนิวเดย์

อะนิวเดย์ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง